DOCUMENT D’ALTRES ESPECIFICITATS TÈCNIQUES PARTICULARS

**Obra**: Restauració ambiental del Pla de Salito al Parc Natural de l'Alt Pirineu, al Pallars Sobirà

**Clau:** PAP-22330

**L'execució de les obres es desenvoluparà seguint el Sistema Integrat de Gestió Qualitat-Medi Ambient (SIG) d’Infraestructures.cat.**

**En conseqüència, caldrà elaborar el Pla de Qualitat i Medi Ambient (PAQMA) establert pel SIG, malgrat que no es disposi, al projecte, d'annex de Qualitat i Medi Ambient.**

**El PAQMA serà elaborat en base a l'establert al Plec de Prescripcions per a l'elaboració del Pla de Treballs, el Pla de Seguretat i Salut i el Pla de Qualitat i Medi Ambient de l'obra (PLP-55).**

A efectes de l’estudi i la contractació de cada lot de l’obra, el licitador haurà de considerar el contingut d’aquest annex com a integrant del Plec de Clàusules Administratives per a l'adjudicació de l'obra; i la següent documentació que s’adjunta, que substitueix o complementa a la del Projecte original:

* Pressupost en suport informàtic.
* Pressupost de Seguretat i Salut en suport informàtic.

En cas de discrepància entre l’esmentat en el present annex i qualsevol document del Projecte original, es farà prevaler l’indicat en el present annex.

**Dades ecnòmiques**

|  |
| --- |
| Pressupost Exec. Material (PEM) que inclou l’import del pressupost de Seguretat i Salut 226.719,62 € |
| Despeses Generals (13%) 29.473,55 € |
| Benefici Industrial (6%) 13.603,18 € |
| Subtotal 269.796,35 € |
| IVA (21% ) 56.657,23 € |
| **Press. Exec. Contracte (PEC) 326.453,58 €** |

**1.- PRESSUPOST.**

**1.1.-** En cas que el licitador modifiqui el contingut del pressupost de detall de Seguretat i Salut de l’obra, sempre en les condicions que s’indiquen a l’apartat 1.5, haurà de traslladar l’import resultant al preu de la partida inclosa al pressupost d’obra. Serà causa d’exclusió el fet que els dos imports no siguin coincidents..

**1.2.-** El suport informàtic lliurat per a la presentació de les ofertes (extensió LCT, compatible amb la versió 4.2 i superiors del TCQ-2000), permet verificar el compliment dels requeriments establerts al Plec de Clàusules Administratives i el present annex. Un cop verificada l’oferta, cal llistar l'anomenat "certificat de validesa", que un cop signat, s’adjuntarà al sobre únic, juntament al suport informàtic corresponent, amb el pressupost de l’obra i el de Seguretat i Salut, i a la resta dels documents indicats al Plec de Clàusules Administratives. No adjuntar el certificat de validesa és motiu d’exclusió.

Els imports que figuren a la proposta econòmica, el certificat de validesa i l’últim full han de ser coincidents. No complir aquest requeriment és motiu d’exclusió. En conseqüència, queda sense efecte el paràgraf “*En cas de que l'import que figura a l'oferta econòmica no coincideixi amb l'indicat aquí, s'entendrà que els preus unitaris ofertats resulten de l'aplicació d'un coeficient lineal d'ajust entre els dos imports, respectant les condicions particulars de les partides alçades a justificar i altres criteris especials*”; que surt a la part final del certificat de validesa.

Tot i haver passat correctament la comprovació del certificat de validesa, sempre s’haurà de comprovar que l’import del pressupost de detall de Seguretat i Salut i l’import de la partida corresponent del pressupost de l’obra són coincidents. El procés d’homogeneïtzació i el certificat de validesa tant sols asseguren que l’import de la partida de Seguretat i Salut del pressupost de l’obra sigui major o igual al de licitació, però no controla que coincideixi amb el del pressupost de detall.

**1.3.-** **Aclariments a les unitats d’obra del suport informàtic.**

En cas d’haver disconformitat entre els amidaments del projecte i els del suport informàtic, es faran prevaler aquests darrers. De la mateixa manera, en el cas de donar-se qualsevol discrepància entre els elements del pressupost de projecte i els que formen el suport informàtic, es farà prevaler aquest últim.

**1.4.- Marques comercials i models concrets**

En cas que el projecte indiqui marques o models concrets, cal entendre que són referències del nivell de qualitat del producte i/o de les seves prestacions, i que els productes afectats poden ser substituïts per altres, d'altres marques o models, el nivell de qualitat i/o de prestacions dels quals sigui equivalent o superior.

**1.5.-** **Suport informàtic. Instruccions.**

**Referides al pressupost de l’obra:**

* No es podran modificar ni els amidaments, ni els codis, ni les descripcions, ni els materials de les justificacions de preus, ni l’estructura del pressupost.
* El licitador tampoc podrà modificar en cap cas els imports de les partides alçades a justificar. Per altra banda les partides alçades a justificar no seran d’abonament si prèviament no han estat autoritzades les unitats d’obra corresponents per la Direcció Facultativa; fent-se l’abonament per l’aplicació als amidaments dels preus unitaris que corresponguin.
* L’import de la partida alçada de Seguretat i Salut ha de coincidir amb el total del pressupost independent de detall d’aquest concepte .
* S’ha de retornar omplert el suport informàtic del pressupost de l’obra (en format TCQ 2000) dins el sobre únic, juntament amb el llistat del resum del pressupost, de l’últim full i del certificat de validesa, tots ells signats.
* L’import del llistat i l’oferta econòmica feta estaran d’acord amb el suport informàtic.
* Els preus unitaris inclouran l’autocontrol de qualitat del contractista, per la qual cosa no figurarà a l’oferta cap partida per aquest concepte.
* La partida alçada a justificar d’acció cultural figurarà en el pressupost quan correspongui. Aquesta partida és calculada automàticament pel mòdul de pressupost del programa TCQ 2000.
* Quan es tingui el pressupost d’execució material de l’obra, s’afegirà el 13% en concepte de despeses generals i el 6% en concepte de benefici industrial com tradicionalment es fa. Al resultat se li afegirà el 21% en concepte d’IVA per obtenir el pressupost d’execució per contracta.
* Tot el suport informàtic estarà perfectament identificat (“Pressupost de l’Obra”, nom de l’empresa ofertant, clau de l’obra, etc.)

**Referides al pressupost de detall de seguretat i salut:**

* No es podran introduir modificacions en cap dels capítols que integren el pressupost que s’adjunta.
* Si el licitador vol modificar el contingut del pressupost de Seguretat i Salut, ho farà sempre en el capítol anomenat “Mesures de seguretat addicionals”. En aquest capítol pot incloure unitats existents al pressupost base de seguretat i salut mantenint el preu unitari inicial, o noves partides no considerades inicialment, amb el preu que vulgui ofertar per a la unitat. Quan hagi acabat d’ajustar el pressupost detallat, haurà de traslladar l’import d’execució material a la partida alçada inclosa al pressupost de l’obra, per tal de mantenir la coherència. Com a resultat d’aquest procediment, no és possible ofertar un import de SiS inferior al de la base de licitació.
* S’ha de retornar omplert el suport informàtic del pressupost (en format TCQ 2000) dins del sobre únic, juntament amb el llistat del pressupost signat.
* Tot el suport informàtic estarà perfectament identificat (“Pressupost de SiS”, nom de l’empresa ofertant, clau de l’obra, etc.)

**1.6.-** Capítol 01.08. : s’han eliminat tots els subcapítols i en el seu lloc s’ha posat una partida amb codi H00000SS, descripció “*Mesures de Seguretat i Salut a aplicar a l'obra.*” i preu directe de 6.543,92 €.

**1.7.-** S’han recodificat les següents partides:

|  |  |
| --- | --- |
| CODI PROJECTE | CODI “SUPORT INFORMÀTIC” |
| XPA100OC | GRR000OC |

2.- CONDICIONS ADDICIONALS AL PLEC DE PRESCRIPCIONS TÈCNIQUES, QUADRES DE PREUS I PREUS DEL PROJECTE.

A continuació es recullen les prescripcions que substitueixen, modifiquen parcialment o completen els corresponents articles dels diferents capítols del Plec de Condicions del Projecte.

Totes les prescripcions addicionals que a continuació es palesen s’hauran de considerar incloses en els preus ofertats.

**2.1.- Condicions amb caràcter general.**

* L’obtenció i costos derivats dels permisos que caldrien per a l’execució de les diferents unitats d’obra es consideren inclosos als preus unitaris i, per tant, no seran objecte d’abonament independent.
* Les despeses i avals derivades de l'obtenció de llicències i permisos dels diferents departaments dels diferents Ajuntaments, com a conseqüència de l'execució de l'obra, es consideren inclosos en els preus unitaris contractats i, per tant, no s’abonaran separadament.
* Les instal·lacions (elèctriques, etc.) incloses en aquest projecte compliran els reglaments vigents i estaran legalitzades. El cost de l’anterior (mesures o instal·lacions per complir els reglaments, legalització inclosos projectes i despeses) està inclòs en els preus contractats. També està inclòs en el conjunt de preus ofertat, les despeses d’escomesa, ampliacions, drets de connexió, etc.
* Tots els materials manufacturats a emprar definitivament en l’obra seran nous i de primer ús, tret d’autorització escrita o descripció expressa en el preu.
* Els preus inclouen el lloguer de terrenys per abassegament i els transports, càrregues i descàrregues intermèdies, inicials i finals, així com la restitucions dels terrenys d’abassegament a la seva situació inicial.
* L’obra estarà permanentment delimitada amb tanques i senyalitzada, separada de les zones de vianants i rodades. La reposició de voreres (>2 metres) sempre es farà per meitats per garantir el pas. S’habilitaran rampes i, en general, es suprimiran els graons en itineraris de vianants. El paviment provisional serà antilliscant. Caldrà solucionar amb rampes d’aglomerat en fred els diferents desnivells entre paviment i rigola.
* La seguretat i manteniment d’accessos, la possible construcció i retirada de nous (que hauria d’ésser autoritzada per escrit per la Direcció d’obra) és a càrrec del contractista.
* El disseny dels possibles desviaments de trànsit i itineraris de vianants es regirà per la normativa especifica en vigor. Tota implantació d’obra amb afectacions al trànsit i en general a la superfície de la ciutat haurà de ser aprovada pels diferents Ajuntaments, prèvia aportació d’un document que, amb tota claredat, expressi la situació actual, número de carrils, intensitat del trànsit, situació durant les obres (número de fases), número de carrils afectats, calendari previst de cada fase, somera descripció del tall d’obra i senyalització de l’obra. L’autorització de l’obra restarà supeditada a l’esmentada aprovació. Aquesta condició no podrà ser motiu de reclamació econòmica.
* El contractista restarà obligat a mantenir els accessos als edificis tant a vehicles com a persones, en les condicions fixades per Infraestructures.cat o Direcció d’Obra. Aquest fet no donarà dret a reclamació i s’haurà de garantir en tot moment els terminis parcials i totals de les obres.
* Les escomeses de les finques veïnes - desguassos, etc.- es mantindran sempre operatives. Els desguassos es connectaran als nous col·lectors. L’obra feta s’abonarà als preus contractats, s’hauran de deixar bastaigs de pantalla per fer, per no tallar les escomeses. S’excavaran i formigonaran previ encofrat, aquests bastaigs abonant-se als preus contractats, i no seran objecte d’abonament independent.
* Els licitadors hauran de tenir en compte que l’execució de l’obra haurà de ser compatible amb el normal desenvolupament de la vida dels habitants de la zona de l’obra. Per això, els licitadors hauran d’estudiar les possibles afectacions derivades de l’execució de l’obra i la seva distribució en el temps per tal de minimitzar l’impacte sobre la població. Això quedarà recollit al pla d’obra i als preus ofertats i, per tant, no serà objecte d’abonament independent.
* Els carrers adjacents al perímetre de l’obra que s’embrutin com a conseqüència de la mateixa, s’hauran de netejar a càrrec del contractista adjudicatari o pels serveis de neteja amb càrrec al contractista. Per aquest motiu, el contractista es farà càrrec de la neteja de l’àrea d’influència de l’obra mitjançant recs de freqüència diària i la instal·lació de dispositius de neteja de rodes de vehicles, entre d’altres, sense dret a abonament independent.
* La instal·lació d’enllumenats provisionals a les zones de públic durant les diferents fases de l’obra, estarà inclòs en els preus de l’obra i no serà objecte d’abonament independent.
* Els preus de desmuntatge de senyals de trànsit, rètols, mobiliari urbà etc. inclouen la conservació i custòdia durant tota l’obra i la posterior reposició, la qual cosa està inclosa en els preus i no serà d’abonament independent.
* Els preus unitaris de les partides d’obra inclouen la mà d’obra, els materials, la maquinària i totes les operacions necessàries per a l’execució, i posterior retirada, d’accessos provisionals per a vehicles o persones a les zones que quedin incomunicades per efecte de les obres segons criteri de la Direcció d’Obra. El contractista realitzarà les obres un cop hagi consensuat la solució amb la Direcció d’Obra. Tot això, es considera inclòs al conjunt de preus ofertats i, per tant, no serà objecte d’abonament independent.
* Els preus unitaris ofertats pel contractista tindran inclosa la part proporcional dels sobrecostos per horari restringit, festiu i/o nocturn i no es realitzarà cap abonament addicional per aquest concepte. De la mateixa manera, els preus ofertats pel contractista hauran tingut en compte la singularitat de l’obra, per la qual cosa el contractista no podrà reclamar cap increment de preus degut al baix rendiment de les tasques i/o la seva dificultat. Igualment haurà d’assegurar disposar del personal i dels equips necessaris per que els terminis parcials de les fases de l’obra i el termini total no es vegin afectats.
* En cas que calgui sol·licitar la suspensió dels objectius de qualitat acústica d’acord amb el Reglament de la Llei 16/2002, el contractista haurà d'aportar, un cop validada per la Direcció d'Obra, la documentació necessària en temps i forma per a que Infraestructures.cat pugui tramitar convenientment la sol·licitud al Departament de Territori i Sostenibilitat. Qualsevol retard en la tramitació/resolució de la sol·licitud no podrà ser objecte de reclamació per part del contractista. Les especificacions de la resolució de la DGQA d'execució de les obres i les mesures correctores que estableixi la resolució tampoc podran ser objecte de reclamació i estaran incloses en els preus a incloure en l’oferta.
* Per a la sol·licitud de suspensió dels objectius de qualitat acústica el Contractista haurà de presentar el termini d'execució i l'horari de treball de les fases d'obra indicant les fases per les quals se sol·licita la suspensió i les mesures correctores que s'aplicaran d'acord amb un estudi acústic. L’estudi acústic es realitzarà en aplicació del Decret 176/2009, de 10 de novembre, pel qual s’aprova el desplegament de la Llei 16/2002, de 28 de juny, de protecció contra la contaminació acústica, i se n’adapten els annexos. L’estudi haurà d’incloure les simulacions de tots els escenaris acústics necessaris d’acord a les necessitats de l’obra i es calcularà mitjançant el programa de simulació acústica “CadnA (DataKustik)”.
* En el cas que la resolució exigeixi un Pla de Control acústic mitjançant mesuraments d'immissió sonora, aquestes es realitzaran per una empresa acreditada com a EPCA (Entitats de Prevenció de la Contaminació Acústica). Les condicions de realització de les mesures seran la establertes en el Pla de Control Acústic de la Resolució pel que fa a localització i mesuraments, horaris, Índexs, freqüències i paràmetres i altres condicions addicionals.
* La Resolució pot demanar un programa de vigilància ambiental que inclogui millores tècniques per fer mínim l'impacte acústic i l'aplicació d'un manual de bones pràctiques pel que fa a planificació d'obra (vialitat, accessos, instal·lacions auxiliars, activitats d'obra), pla de senyalització i pla de comunicació amb veïns.
* Tot l'anterior haurà de ser tingut en compte en els preus ofertats i no serà objecte de reclamació ni s'abonarà de forma independent.
* En el cas que la Direcció d’Obra ho consideri oportú, determinades tasques es realitzaran de forma prioritària i en un termini d’execució reduït per minimitzar les afeccions a tercers.
* El manteniment, durant l’obra, de les servituds de desguàs d’aigües negres i blanques, es considera inclòs en els preus unitaris contractats i, per tant, no s’abonarà independentment (Això inclou l’endegament de les rieres en presència d’aigua).
* Si per a l’execució de l’obra fos necessari l’esgotament d’aigua, el contractista aportarà la mà d’obra, el material i la maquinària, i haurà de fer les obres oportunes sense dret a abonament independent doncs es considera inclòs als preus d’excavació.
* Tots els transports interns i externs, les càrregues i descàrregues necessàries (inclòs els produïts per aplecs) del material de tot tipus, tant nou com el que s’hagi de retirar i/o transportar a l’abocador estan inclosos en els preus unitaris del projecte i, per tant, no seran objecte d’abonament independent.
* Si per realitzar alguna unitat d’aquesta obra se’n malmeten d’altres - realitzades pel mateix o d’altre contractista- es reposaran noves i perfectament acabades a criteri de la Direcció d’obra. Aquesta reposició no serà objecte d’abonament independent.
* El contractista s’assegurarà de l’existència de serveis afectats en la zona de l’obra. Les cales per a comprovar-ho – si es fan – s’abonaran al preu d’excavació existent en el contracte.
* La neteja i restitució a la situació original dels acabats d’arquitectura i/o obra civil afectats per l’anul·lació i retirada d’instal·lacions i la realització d’instal·lacions noves no seran objecte d’abonament independent al considerar-se inclòs proporcionalment en les unitats del projecte.
* No serà d’abonament la reparació dels danys que es puguin produir als equips o als elements d’arquitectura, instal·lacions i obra civil i qualsevol altre element existent o nou, amb motiu de totes les operacions necessàries per la instal·lació i el transport, la càrrega i la descàrrega de material i equips. Aquests danys es repararan seguint el criteri de la Direcció d’Obra.
* Totes les situacions provisionals, inclòs materials de tot tipus, cablejat i equips necessaris, estan incloses en el conjunt de preus i, per tant no seran objecte d’abonament independent.
* Al finalitzar l’obra, es realitzarà una neteja acurada que es considerarà inclosa en els preus unitaris i, per tant, no serà objecte d’abonament independent. Igualment la reposició de la urbanització podrà ser de major abast que l’indicat en els plànols si l’afecció a la urbanització per l’obra és major que la projectada.
* Formen part de l’abast de l’obra totes les proves i assaigs de materials i components, de sistemes i equips individuals, i altres proves que sol·liciti la direcció d’obra per tal de verificar el correcte funcionament.
* En cas que Infraestructures.cat, per raons d’interès general, decideixi posar en servei una part de l’obra, el contractista es farà càrrec dels costos de conservació i manteniment de la mateixa fins a la recepció del conjunt de l’obra. Aquests costos estaran inclosos en els preus unitaris ofertats.
* Tots els replanteigs que facin falta per tal d’assegurar la correcta execució de les unitats d’obra es consideraran inclosos als preus corresponents i, per tant, no seran objecte d’abonament independent.
* Els preus contractats inclouen: transports i abassegaments inicials, intermedis i finals, neteges I retirada de runes, que en la major part de l’obra s’ha de fer diàriament, també inclou legalitzacions i compliment de reglaments vigents.
* Els criteris d’abonament de les unitats d’obra són (tret que s’especifiqui el contrari en plec o preu) els gruixos, seccions, perímetres, superfícies indicats en plànols (perfils teòrics) per les longituds reals. Per tant, quan diu inclòs part proporcional d’encavalcament o de solapaments vol dir que s’abona una sola de les peces, longituds o superfícies que cavalquen o se solapen, encara que calgui posar-ne més.
* Per l’abonament de factures relatives a les Partides Alçades a Justificar (Acció Cultural, Pla d’atenció al ciutadà i d’altres), és considerarà l’import corresponent de la factura, presentada i aprovada per la Direcció d’Obra, exclòs l’IVA com a import d’Execució Material. Aquestes actuacions i corresponents factures, hauran d’estar autoritzades per Infraestructures.cat. També poden valorar- se les unitats amb preus del quadre de preus núm. 1.
* El subministrament dels materials està inclòs en els preus.
* En cas d’utilització d’abocador, el contractista no podrà abocar material procedent de l’obra sense que prèviament estigui aprovat l’abocador pel Director de l’Obra i per la comissió de seguiment mediambiental, en el cas que estigui constituïda. L’abocador haurà d’estar legalitzat.
* Els preus d’excavació i terraplè inclouen el lloguer de terrenys per abassegament i els transports, càrregues i descàrregues intermèdies, inicials i finals, així com la restitució dels terrenys d’abassegament a la seva situació inicial.
* En les excavacions no s’abonarà l’excavació feta de més respecte als plànols i en els formigonats no s’abona el formigó abocat de més respecte als plànols (fet per omplir l’excavació feta de més o per qualsevol altre motiu). El sobregruix no s’abona i està inclòs en els preus contractats de manera proporcional.
* Els preus d’excavació inclouen els mitjans addicionals que facin falta en cas de trobar-se roca. Així doncs, aquests preus inclouen la maquinària, mà d’obra i materials que facin falta per a la correcta execució de l’excavació. Tot això es considerarà inclòs als preus i, per tant, no serà objecte d’abonament independent.
* Les excavacions inclouen, si cal, la entibació necessària.
* La col·locació de formigó es farà amb qualsevol mitjà adequat, sense variació de preu contractat.
* Els encofrats inclouen apuntalaments i cintres, si calen, sense variació de preu contractat.
* Tots els elements metàl·lics inclouen en el seu preu la partida proporcional d’instal·lació necessària de posada a terra.

**Totes les consideracions fetes en aquest apartat de l’annex hauran de tenir-se en compte en l'oferta i no seran objecte de reclamacions posteriors per part del contractista.**

**2.2.- Replanteig.**

Tots els replanteigs que facin falta per tal d’assegurar la correcta execució de les unitats d’obra es consideraran inclosos als preus corresponents i, per tant, no seran objecte d’abonament independent.

**2.3.- Transports.**

Tots els transports interns i externs, les càrregues i descàrregues necessàries (inclòs els produïts per aplecs) del material de tot tipus, tant nou com el que s’hagi de retirar i/o transportar a l’abocador estan inclosos en els preus unitaris del projecte i, per tant, no seran objecte d’abonament independent.

Els preus d’excavació i terraplè inclouen el lloguer dels terrenys per al seu abassegament, si s’escau, i tots els seus transports, càrregues i descàrregues, així com la restitució dels terrenys d’abassegament a la seva situació inicial.

Tots els desplaçaments de maquinària es consideraran inclosos en els preus unitaris, expressament els necessaris per a la realització de les diverses fases d’obra i els necessaris per a la posada en servei dels desviaments de trànsit.

Tots els accessos als talls de treball en ús des de carreteres en servei, estaran en perfecte estat de trànsit i disposaran de senyalista o senyalistes degudament formats, considerant-se tot inclòs en els preus unitaris i, per tant, no seran objecte d’abonament independent.

**2.4.- Pla de treballs.**

El pla de treballs presentat pel licitador haurà de respectar les fites especificades a l’annex de pla de treballs del projecte de referència.

**2.5.- Neteja.**

Al finalitzar l’obra, es realitzarà una neteja acurada que es considerarà inclosa en els preus unitaris i per tant no serà objecte d’abonament independent.

**2.6.- Partides alçades a justificar.**

Per l’abonament de factures relatives a les Partides Alçades a Justificar, és considerarà l’import corresponent de la factura, presentada i aprovada per la Direcció d’Obra, exclòs l’IVA com a import d’Execució Material. Aquestes actuacions i corresponents factures, hauran d’estar autoritzades per Infraestructures.cat. També poden valorar-se les unitats amb preus del quadre de preus núm. 1.

**2.7.- Control de qualitat.**

Els preus unitaris inclouen tots els treballs de senyalització i ajuts amb maquinària necessaris per a l’execució de les tasques de control de qualitat per part del laboratori homologat, i fins a la recepció de l’obra.

**2.8.- Gestió de residus.**

El pressupost del projecte inclou preus unitaris que inclouen la gestió de residus. En aquests casos, el preu unitari s’ha de considerar que inclou la selecció, el transport, la gestió, la deposició, cànon i qualsevol despesa associada la gestió del residu que generi l’activitat.

Per tant, els residus d’aquestes activitats no donaran lloc a cap abonament addicional per aplicació dels preus inclosos en el capítol de “Gestió de Residus”.

**2.9.- Desviaments de trànsit**

El licitador tindrà en consideració en la seva oferta que l’obra es desenvolupa total o parcialment en carreteres en servei. Aquest fet implicarà que, en funció de les condicions dels permisos que aconsegueixi de les administracions competents en cada cas, algunes activitats s’hauran d’executar en horari nocturn i/o amb talls de trànsit, i que les feines que pugui dur a terme en horari diürn es duran a terme amb circulació de trànsit, sigui amb o sense restriccions del mateix.

Així mateix totes les actuacions previstes a les vies adjacents hauran de ser compatibles amb el punt anterior i garantir les entrades i/o sortides dels veïns.

Així mateix, caldrà tenir present en l’oferta les condicions de restitució de la via que són habituals en els requisits dels permisos de les administracions competents en relació als trams per on s’han de desenvolupar els desviaments de trànsit. Per tant, els sobrecostos que es puguin derivar d’aquestes limitacions, condicionants i requisits, hauran estat tinguts en consideració en els preus unitaris de la seva oferta, i no donaran lloc a cap increment de l’import de la certificació.

Igualment, l’enllumenat i altres mitjans necessaris per al desenvolupament de les activitats esmentades al paràgraf anterior es consideraran mitjans auxiliars i, per tant, inclosos en els preus unitaris.

Els desviaments de trànsit hauran de ser muntats, mantinguts i desmuntats per equips, propis o externs, amb experiència contrastada

**2.10. Defenses.**

Tots els elements dels sistemes de contenció de vehicles, inclosos els ampits dels ponts i estructures, compliran la normativa vigent de recomanacions sobre sistemes de contenció de vehicles, en particular en allò referent a la seva homologació (marcatge CE, quan s’escaigui), la qual cosa haurà de ser tinguda en consideració en els preus unitaris ofertats, ja que no donarà lloc a cap increment de l’import de la certificació.

Tots els sistemes de contenció que s’instal·lin hauran de disposar d’un distintiu del fabricant que permeti la seva identificació durant la vida útil de l‘actiu.

**3.- SEGURETAT I SALUT.**

**3.1.-** Tot operador de grua mòbil haurà d’estar en possessió del carnet de gruista segons *l’Instrucció Tècnica Complementaria* “MIE-AEM-4” aprovada per RD 837/2003 expedit pel òrgan competent o en el seu defecte certificat de formació com a operador de grua de l’Institut Gaudí de la Construcció o entitat similar; tot ell per garantir el total coneixement dels equips de treballs de forma que es pugui garantir el màxim de seguretat a les tasques a desenvolupar.

El delegat del contractista haurà de certificar que tot operador de grua mòbil es troba en possessió del carnet de gruista segons especificacions del paràgraf anterior, així mateix haurà de certificar que totes les grues mòbils que s’utilitzin a l’obra compleixen totes i cadascunes de les especificacions establertes a l’ITC “MIE-AEM-4”.

**3.2.-** És obligació del Contractista el compliment de tota la normativa que faci referència a la prevenció de riscos laborals i a la Seguretat i Salut en la construcció, en concret, de la Llei 31/1995, de 17 de gener, i del Reial Decret 1627/1997, de 24 d’octubre (BOE 25/10/97).

D’acord amb l’article 7 de l’esmentat Reial Decret el Contractista haurà d’elaborar un “Pla de Seguretat i Salut” en el qual desenvolupi l’Estudi de Seguretat i Salut contingut al projecte i l’adapti a les circumstàncies físiques, de mitjans i mètodes en què desenvolupi els treballs.

Aquest Pla haurà de ser aprovat pel coordinador de Seguretat i Salut abans de l’inici de les obres.

**3.3.-** El licitador haurà d’ofertar el capítol de seguretat i salut seguint les prescripcions detallades en el Plec de Clàusules Administratives.

L’import total de l'apartat de Seguretat i Salut ofertat pel licitador no pot ser inferior a l’import del pressupost de l’Estudi del projecte i que coincideix amb el capítol de Seguretat i Salut que hi figura en el suport informàtic

**3.3.-** Podrà suspendre’s l’abonament de la partida de Seguretat i Salut en cas d’incompliment del Pla de Seguretat i Salut, previ informe del Coordinador de Seguretat i Salut/Direcció Facultativa.

**3.4.-** En relació a les partides de Seguretat i Salut, els preus inclouen el manteniment de les proteccions col·lectives, la formació dels treballadors, la implantació i manteniment del control d’accessos a l’obra, així com el personal necessari per al control d’accessos a l’obra. El control d’accessos haurà de garantir que en tot moment es tingui coneixement del nombre de persones (treballadors propis, aliens o tercers (visites, etc.) que hi a dins el recinte de l’obra.